CELEX: 62007TN0276
Language: bg
Date: 2007-07-23 00:00:00
Title: Дело T-276/07: Иск, предявен на 23 юли 2007 г. — Martin/Парламент

8.9.2007   
            
            
               BG
            
            
               Официален вестник на Европейския съюз
            
            
               C 211/55
            
         Иск, предявен на 23 юли 2007 г. — Martin/Парламент
   (Дело T-276/07)
   (2007/C 211/102)
   Език на производството: френски
   Страни
   
      Ищец: Hans-Peter Martin (Виена, Австрия) (представител: É. Boigelot, адвокат)
   
      Ответник: Европейски парламент
   Искания на ищеца
   
               —
            
            
               да се отмени решението на Генералния секретар на Европейския парламент, прието на 10 май 2007 г. и съобщено на 14 май 2007 г., с което се приема, че на ищеца неоснователно е било изплатена определена сума, която същият трябва да възстанови на основание на член 27, параграф 3 от Правилника за изплащане на разноски и надбавки на членовете на Европейския парламент;
            
         
               —
            
            
               доколкото е необходимо, да се отмени решението от 13 юни 2007 г. на Генералния директор на Генерална Дирекция „Финанси“ на Европейския парламент, прието в изпълнение на посоченото по-горе решение от 10 май 2007 г., с което се иска ищецът да плати споменатата сума или да предложи писмен план за погасяване, който да бъде приет от Парламента до 30 дни след решението;
            
         
               —
            
            
               да се отменят, доколкото е необходимо и ако това се налага, всички решения за изпълнение на предишното решение, приети в хода на процедурата;
            
         
               —
            
            
               във всички случаи, да се осъди ответникът да заплати съдебните разноски.
            
         Правни основания и основни доводи
   В резултат на разследване относно надбавките на секретариата, предоставени на ищеца в качеството му на член на Европейския парламент, Европейската служба за борба с измамите (OLAF) е изготвила доклад, установяващ известни нередности. На основание на същия доклад, Генералният секретар на Парламента приема оспорваното решение от 10 май 2007 г., с което решава, че неоснователно изплатените на ищеца суми трябва да бъдат възстановени от същия съгласно член 27, параграф 3 от Правилника за изплащане на разноски и надбавки на членовете на Европейския парламент.
   В подкрепа на иска си, ищецът посочва четири правни основания.
   Първото правно средство е изведено от неправилното и неточно прилагане на Правилника за изплащане на разноски и надбавки на членовете на Европейския парламент и в частност на член 14 и на член 27, параграф 3 от същия.
   Второто правно основание е изведено от грешка в преценката по отношение на релевантността на доказателствените средства, предоставени от ищеца.
   По-нататък ищецът посочва правно основание, изведено от нарушението на Регламент № 1605/2002 на Съвета от 25 юни 2002 година относно Финансовия регламент, приложим за общия бюджет на Европейските общности (1) и нарушението на принципите за пропорционалност и за недискриминация.
   Накрая ищецът посочва правно основание, изведено от нарушение на принципа за състезателен процес и на правото на защита.
   
      (1)  ОВ L 248, стр. 1.